Naslov prispevka

Ime PRIIMEK,1 Ime PRIIMEK1,2

1Ustanova avtorja

2Ustanova avtorja

Izvleček je napisan v velikosti 9, razmik je 1,15, poravnava je obojestranska z zamikom 0,5 na levi in desni strani. Priporočeni obseg izvlečka je od 10 do 15 vrstic. Izvlečku sledi od 3 do 5 ključnih besed v slovenščini (oz. jeziku, v katerem je prispevek napisan).

**Ključne besede:** ključna beseda 1, ključna beseda 2, ključna beseda 3

# Številčenje naslovov, črkopis, velikost črk, razmik, poravnava, obseg

Številčenje naslovov in podnaslovov je desetiško in se vedno začne z 1 (1, 1.1, 1.1.1; zaželeno je, da členitev nima več kot treh nivojev). Pisava celotnega prispevka (z izjemami, navedenimi v točki 1.4) je IBM Plex Sans. Velikost črk osrednjega besedila je 10, razmik med vrsticami pa 1,15. Spodnji in zgornji razmik pri naslovih 1. nivoja je 12 pt; zgornji razmik pri naslovih 2. in 3. nivoja je 12 pt, spodnji pa 9 pt. Razmik med odstavki tekočega besedila je 6 pt. Poravnava osrednjega besedila celotnega prispevka je obojestranska. Priporočena dolžina prispevka je navedena na spletni strani konference.

## 1.1 Navedba avtorja

Sklic na vir v besedilu je naslednji: (Leech, 1992). Stran, na kateri se nahaja navedek v delu, se napiše: (Leech, 1992, str. 107). Če sta avtorja navedenega dela dva, navedemo oba: (Gorjanc in Krek, 2005), pri večjem številu avtorjev izpišemo le prvo ime: (Biber in sod., 1998), medtem ko bodo v točki Literatura na koncu prispevka načeloma navedeni vsi. Dela enega avtorja, ki so izšla istega leta, med seboj ločimo z zaporednim dodajanjem malih črk (a, b, c itn.) stično ob letnici izida: (Erjavec, 2010a). Dela različnih avtorjev, ki se nanašajo na isto vsebino, naštejemo po abecednem vrstnem redu, med njimi je podpičje: (Erjavec, 2010a; TEI Consortium, 2011). Če datuma ni (npr. pri spletnih stranih), navedemo na sledeč način: (*Creative Commons*, b. d.)

## 1.2 Opombe, izpusti in daljši navedki

Številko za opombo vnesemo za ločilom.[[1]](#footnote-2) Opombe so sprotne in zaporedno številčene, velikost črk je 8. Povezave na URL-naslove so aktivne, zapisane v temno sivi barvi in nepodčrtane. Če je v opombi samo URL-naslov, na koncu ni pike.

Izpust iz navedka označimo s poševnicami in tremi pikami: /.../. Na začetku in na koncu navedka oznaka izpusta ni potrebna. Daljši navedki (več kot 3 vrstice) naj bodo postavljeni v samostojen odstavek, z odmikom 0,63 cm od levega roba, velikosti črk 9. Taki navedki so brez narekovajev. Pred umaknjenim odstavkom ni prazne vrstice, za njim prav tako ne. Primer daljšega navedka:

Da se je Ramovš zavzel za vpeljavo teh oblik – četudi pogojno – v oficielni pravopis, pa je bila posledica njegovega novega, samostojnega študija slovenskega jezika, pri katerem je odkril takoimenovani kratki nedoločnik kot prastaro, še predtrubarsko varianto dolgega nedoločnika (Vodušek, 1959, str. 198).

## 1.3 Navedba tabel in slik

### 1.3.1 Številčenje in naslavljanje tabel ter slik

Tabele in slike številčimo zaporedno. Nanje se sklicujemo z rabo velike začetnice (npr. v Tabeli 1 prikazujemo …). Naslov je nad tabelo ali sliko, zaključuje ga pika. Velikost črk v naslovu in vsebini tabel in slik je praviloma 9, razmika pred naslovom je 12 pt, za njim 0 pt. Besedilne vrednosti so v tabeli poravnane levo, številčne pa desno. Za morebitno ločevanje tisočic rabimo piko, za decimalke pa vejico.

Tabela 1: Naslov tabele.

|  |  |  |
| --- | --- | --- |
| Kategorija 1 | Kategorija 2 | Kategorija 3 – številčne vrednosti |
| Prva vrstica | Besedilo tabele | 1.900,12 |
| Druga vrstica | Besedilo tabele | 13.934,34 |

## 1.4 Posebni slogi

Priporočeni slog za alineje je naslednji:

* seznam, postavka 1;
* seznam, postavka 2.

Za zapis dokumentov XML ali programske kode je možna tudi druga pisava, npr. *Curier New.*

# Zahvala

Velikost črk besedila zahvale je 9, razmik med vrsticami je 1,15.

# Literatura

Dela, navedena v prispevku, morajo biti v abecednem seznamu navedena na koncu v poglavju z naslovom Literatura. Če je delo dostopno na spletu, je obvezno navesti njegov URL, ki mora biti stavljen kot hiperlink. Če obstaja, naj se kot povezavo navede trajni identifikator (DOI ali Handle URL). Hiperlinki, ki niso trajni identifikatorji, imajo naveden datum dostopa v obliki: Pridobljeno 23. januarja 2012, <http://bos.zrc-sazu.si/sskj.html>. Vsako enoto v teh seznamih zaključuje pika, razen če se konča s hiperlinkom.

Enote imajo od druge vrstice dalje zamik 1 cm. Velikost pisave je 9, razmik med vrsticami je 1,15, poravnava je obojestranska. Razmik pred odstavkom in za njim je 6 pt. Način navedbe enot v točki Literatura je naslednji:

* Knjiga:

Biber, D., Conrad, S. in Reppen, R. (1998). *Corpus linguistics: Investigating language structure and use.* Cambridge University Press.

Gorjanc, V. in Krek, S. (Ur.). (2005). *Študije o korpusnem jezikoslovju*. Krtina.

* Članek v monografiji ali konferenčnem zborniku:

Leech, G. (1992). Corpora and theories of linguistic performance. V J. Svartvik (Ur.), *Directions in corpus linguistics* (str. 105–122). Mouton de Gruyter. <https://doi.org/10.1515/9783110867275.105>

Erjavec, T. (2010a). MULTEXT-East version 4: Multilingual morphosyntactic specifications, lexicons and corpora. V N. Calzolari, K. Choukri, B. Maegaard, J. Mariani, S. Piperidis, Jan Odijk, M. Rosner in D. Tapias (Ur.), *Proceedings* *of the 7th international conference on Language Resources and Evaluations (LREC ’10)* (str. 2544–2547). European Language Resources Association (ELRA). Pridobljeno 29. februarja 2024, <https://aclanthology.org/L10-1086/>

* Članek v reviji:

Biber, D. (1996). Investigating language use through corpus-based analyses of association patterns. *International Journal of Corpus Linguistics*, *1*(2), 171−197. <https://doi.org/10.1075/ijcl.1.2.02bib>

Erjavec, T. (2010b). Text encoding initiative guidelines and their localisation. *INFOtheca*, *11*(1), 3a–14a. Pridobljeno 29. februarja 2024, <http://infoteka.bg.ac.rs/pdf/Eng/2010-1/INFOTHECA_XI_1_April2010_3a-14a.pdf>

* Slovar:

Sinclair, J., Hanks, P., Fox, G., Moon, R. in Stock, P. (Ur.). (1987). *Collins Cobuild English language dictionary*. William Collins Sons & Co. Ltd.

*Slovar slovenskega knjižnega jezika*. (2014). Pridobljeno 12. februarja 2024, <https://fran.si/130/sskj-slovar-slovenskega-knjiznega-jezika>

* Jezikovni viri:

Jezikovni viri, kot so korpusi, računalniški leksikoni, jezikovni modeli itd., se navajajo v razdelku z literaturo, in sicer na enak način kot knjige, kar pomeni, da so navedeni tudi avtorji. Repozitorij, kjer je korpus deponiran, z vidika citiranja ustreza založniku pri knjigah.

Pančur, A., Erjavec, T., Meden, K., Ojsteršek, M., Šorn, M. in Blaj Hribar, N. (2022). *Slovenian parliamentary corpus (1990—2022) siParl 3.0.* Slovenian language resource repository CLARIN.SI. <http://hdl.handle.net/11356/1748>

Če se isti vir nahaja na več lokacijah, navedemo različico, ki smo jo dejansko uporabili. Na primer, korpus kot podatkovna množica na CLARIN.SI (enako pa navajamo tudi korpuse v konkordančnikih CLARIN.SI):

Krek, S., Erjavec, T., Repar, A., Čibej, J., Arhar Holdt, Š., Gantar, P., Kosem, I., Robnik-Šikonja, M., Ljubešić, N., Dobrovoljc, K., Laskowski, C., Grčar, M., Holozan, P., Šušter, S., Gorjanc, V., Stabej, M. in Logar, N. (2019). *Corpus of written standard Slovene Gigafida 2.0*. Slovenian language resource repository CLARIN.SI. <http://hdl.handle.net/11356/1320>

Korpus na konkordačniku CJVT:

Krek, S., Erjavec, T., Repar, A., Čibej, J., Arhar Holdt, Š., Gantar, P., Kosem, I., Robnik Šikonja, M., Ljubešić, N., Dobrovoljc, K., Laskowski, C., Grčar, M., Holozan, P., Šuster, S., Gorjanc, V., Stabej, M. in Logar, N. (2019). *Gigafida 2.0: Korpus pisne standardne slovenščine*. Center za jezikovne vire in tehnologije. Pridobljeno 12. februarja 2024, <https://viri.cjvt.si/gigafida>

Kot rečeno, če za vir obstaja trajni identifikator, navedemo le-tega. Na primer: <http://hdl.handle.net/11356/1748> je trajni identifikator, medtem ko <https://www.clarin.si/repository/xmlui/handle/11356/1748> ni trajni identifikator.

* Spletna stran:

*OpenWebSpider*. (b. d.). Pridobljeno 1. januarja 2015, <http://www.openwebspider.org/>

*Creative Commons*. (b. d.). Pridobljeno 1. januarja 2015, <http://creativecommons.org/>

Pew Research Center. (2010). Americans spending more time following the news & ideological news sources: Who watches and why. Pridobljeno 1. januarja 2015, <http://www.people-press.org/>

TEI Consortium (Ur.). (2011). TEI P5: Guidelines for electronic text encoding and interchange: Version 1.9.1. Pridobljeno 1. januarja 2015, <http://www.tei-c.org/Guidelines/P5/>

Scott, M. (2008). WordSmith Tools: Version 5*.* Pridobljeno 1. januarja 2015, <http://www.lexically.net/downloads/version5/HTML/index.html>

naslov članka v angleščini

Na lastni strani na koncu prispevka je naslov članka in povzetek v angleškem jeziku (oz. naslov in povzetek v slovenskem jeziku, če je članek napisan v angleščini). Povzetek je napisan v velikosti črk 9 z razmikom 1,15 ter zamikom 0,5 na levi in desni strani. Razmik pred odstavkom in za njim je 12 pt. Povzetku sledi tri do pet ključnih besed. Na isti strani (na dnu) je obvestilo o licenci.

**Keywords:** keyword 1, keyword 2, keyword 3

To delo je ponujeno pod licenco Creative Commons: Priznanje avtorstva-Deljenje pod enakimi pogoji 4.0 Mednarodna.

This work is licensed under the Creative Commons Attribution-ShareAlike 4.0 International.

<https://creativecommons.org/licenses/by-sa/4.0/>



1. Besedilo opombe ima velikost črk 8, poravnava je obojestranska. Primer, kako izgleda povezava na spletno stran, je: <https://www.sdjt.si/wp/jtdh-2024/>. Razmik med vrsticami je 1,15. [↑](#footnote-ref-2)